रैवासा| रानोली कस्बे के नसिया बाजार में स्थित नेमजी की हवेली में गुरुवार को निशुल्क नेत्र जांच शिविर का आयोजन किया गया। पूर्व पंचायत समिति सदस्य हेमंत यादव ने बताया कि डॉ. आरके यादव द्वारा सुबह 10 से शाम छह बजे तक आंखोंं की जांच की गई। शिविर में 246 लोगों ने नामांकन कराया। इसमें करीब 40 को आंखो के ऑपरेशन के लिए कहा गया। शिविर में रानोली, बैद की ढाणी, शिश्यूं, त्रिलोकपुरा, किशनपुरा आदि आसपास के गांवों के लोग इलाज के लिए पहुंचे। शिविर में श्रवण बुरड़क, गणपत चारण, झाबरमल यादव, रतन यादव, गणपत सैनी, प्रेमचंद वर्मा, रतनसिंह, विनोद सेठी, गोपाल आदि ने व्यवस्थाएं संभाली।